Tradició, història i diversió en la setmana cultural d'Intercomparses
05/05/2016

# Tradició, història i diversió en la setmana cultural d'Intercomparses

[![Cartel de la semana cultural de Intercomparsas](/images/noticias/2016/05/semana-cultural-intercomparsas.jpg)](/images/noticias/2016/05/semana-cultural-intercomparsas.jpg)

05.05.2016

El dissabte 14 es posarà el punt final a la setmana cultural amb una sèrie d'actes commemoratius de l'esperit fester

La Federació Intercomparses de Paterna celebra la seua setmana cultural, una ocasió imprescindible per a conéixer les tradicions d'una de les festes favorites dels paterneros i paterneras.

Este dissabte, a partir de les deu del matí, el Parc Central acollirà l'Escoleta Festera, una jornada infantil dedicada als més xicotets, que a través de diferents tallers i jocs coneixeran la història de les festes.

També els comparseros més veterans podran compartir experiències en la taula redona que se celebrarà dijous que ve 12 de maig en el local de la comparsa Corsaris, situat en el carrer Comte Mortornés, 18. A partir de les 20 hores, els assistents xarraran sobre la importància del maquillatge fester, aplicacions, evolució i el treball que hi ha darrere dels rostres que cada any, durant les desfilades de Festes Majors, sorprenen i fascinen veïns i visitants.

El dissabte 14 es posarà el punt final a la setmana cultural amb una sèrie d'actes commemoratius de l'esperit fester. A les set de la vesprada, en l'Auditori Antonio Cap, la banda del Centre Musical Paternense celebrarà un concert de música festera a què seguirà a les 21 hores una desfilada informar que recorrerà els carrers de Paterna fins a les plaça del Poble on tindrà lloc un gran sopar de germandat de totes les comparses mores i cristianes del municipi, amenitzada amb xarangues i ball.

A més, coincidint amb la setmana cultural, la sala d'exposicions del Gran Teatre Antonio Ferrandis, acull una mostra dels cartells que s'han presentat a la XXI edició del concurs del cartell anunciador de les festes de moros i cristians "José Barbeta". Més de 30 participants que aspiren a convertir-se en la imatge de les pròximes festes de moros i cristians i el guanyador de la qual es coneixerà durant El Sopar De Gala d'Intercomparses, que tindrà lloc el 10 de juliol.